Na temelju Odluke o financiranju Ministarstva rada i mirovinskog sustava KLASA: 910-04/17-07/10; URBROJ: 524-06-02-01/1-19-593 od 24. svibnja 2019. godine, Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-20120. - kodni broj UP.02.1.1.05.0312 od 18. lipnja 2019. godine u sklopu projekta „Zaželi – Pružamo pomoć, primamo pomoć!“ te članka 34. Statuta Hrvatskog Crvenog križa, Općinskog društva Crvenog Križa Gračac (u daljnjem tekstu ODCK Gračac) ravnateljica ODCK Gračac objavljuje

**OGLAS**

**za zasnivanje radnog odnosa na određeno vrijeme**

**u sklopu projekta „Zaželi – Pružamo pomoć, primamo pomoć!“ na radno mjesto: administrativni djelatnik -** 1 izvršitelj/ica na određeno vrijeme zbog obavljanja privremenih poslova za vrijeme trajanja projekta.

Opis poslova: Administrativni djelatnik priprema nacrte izvješća o provedbi projekta, prikuplja dokumentaciju, interno izvještava, sudjeluje u postupcima nabave, arhivira dokumentaciju.

Kandidati za navedeno radno mjesto moraju ispunjavati sljedeće uvjete:

-punoljetnost

-hrvatsko državljanstvo

-najmanje srednja stručna sprema četverogodišnjeg smjera,

-najmanje 1 godina radnog iskustva na odgovarajućim poslovima,

-poznavanje rada na računalu

-vozačka dozvola B kategorije.

Na oglas se mogu javiti osobe oba spola. Riječi i pojmovni skupovi u ovom oglasu koji imaju rodno značenje, bez obzira jesu li korišteni u muškom i ženskom rodu, odnose se na jednak način na muški i ženski rod.

Kandidat koja se poziva na pravo prednosti pri zapošljavanju temeljem članka 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/2017) i koji u trenutku podnošenja prijave ispunjava uvjete za ostvarivanje toga prava dužan je uz prijavu na oglas priložiti sve dokaze o ispunjavanju traženih uvjeta iz oglasa i sve potrebne dokaze navedene na poveznici Ministarstva hrvatskih branitelja.

[https://branitelji.gov.hr/UserDocsImages//NG/12%20Prosinac/Zapošljavanje//POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf](https://branitelji.gov.hr/UserDocsImages/NG/12%20Prosinac/Zapošljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPOŠLJAVANJU.pdf)   
 Kandidat koji može ostvariti pravo prednosti pod jednakim uvjetima pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj 157/13, 152/14 i 39/18) dužan se u prijavi na oglas pozvati na to pravo te priložiti sve dokaze o ispunjavanju traženih uvjeta, kao i dokaz o invaliditetu.

Kandidati su dužni podnijeti pisanu prijavu na oglas. Prijavu su dužni vlastoručno potpisati. U prijavi se navode osobni podaci podnositelja prijave (osobno ime i prezime, OIB, adresa stanovanja, broj telefona, po mogućnosti e-adresa) i naziv radnog mjesta na koje se prijavljuje.

Uz prijavu na oglas potrebno je priložiti:

- životopis,

- dokaz o hrvatskom državljanstvu (preslik osobne iskaznice, putovnice, domovnice ili vojne iskaznice),

- dokaz o ispunjavanju uvjeta stupnja obrazovanja za radno mjesto (preslik svjedodžbe/diplome),

- dokaz o radnom iskustvu na odgovarajućim poslovima od najmanje jedne godine (potrebno je dostaviti dokumente navedene pod a) i b)- preslike):

a) elektronički zapis (u slučaju da je osiguranik podnio zahtjev u elektroničkom obliku preko korisničkih stranica Hrvatskoga zavoda za mirovinsko osiguranje) odnosno potvrda o podacima evidentiranim u matičnoj evidenciji Hrvatskoga zavoda za mirovinsko osiguranje koju Zavod na osobno traženje osiguranika izdaje na šalterima područnih službi/ureda Hrvatskoga zavoda za mirovinsko osiguranje, a koji zapis/potvrda ne smije biti stariji od 3 mjeseca

b) preslik ugovora, rješenja ili potvrda poslodavca ili drugi odgovarajući dokument kojim se dokazuje radno iskustvo na odgovarajućim poslovima,

- dokaz o poznavanju rada na računalu (potvrda, svjedodžba, izjava i sl.),

- preslik vozačke dozvole

-dokaz da se protiv kandidata ne vodi kazneni postupak (uvjerenje nadležnog suda o nekažnjavanju ne starije od 6 mjeseci –preslik),

Sve isprave koje su dostavljene u preslici izabrani kandidat je dužan dostaviti u izvorniku prije sklapanja ugovora o radu. Urednom prijavom smatra se prijava koja sadrži sve podatke i priloge navedene u oglasu. Osoba koja nije podnijela pravodobnu i urednu prijavu ili ne ispunjava formalne uvjete iz oglasa, ne smatra se kandidatom prijavljenim na oglas.  
 Pisane prijave na oglas, s dokazima o ispunjavanju uvjeta, podnose se u roku od 8 dana od objave oglasa kod nadležne službe za zapošljavanje- Hrvatskog zavoda za zapošljavanje, na adresu: Općinsko društvo Crvenog Križa Gračac, Školska 10, 23440 Gračac, s naznakom: »Prijava na oglas za radno mjesto: administrativni djelatnik«.

Prijava je zaprimljena u roku ako je prije isteka roka predana u Općinsko društvo Crvenog Križa Gračac, Školska 10, 23440 Gračac, a ako je prijava upućena poštom preporučeno ili predana ovlaštenom pružatelju poštanskih usluga, dan predaje pošti, odnosno ovlaštenom pružatelju poštanskih usluga smatra se danom predaje. Nakon raspisanog oglasa ne mora se izvršiti izbor, ali se u tom slučaju donosi odluka o poništenju, kao i u slučaju da se na oglas ne prijavi niti jedan kandidat.

Oglas će biti objavljen i na stranicama Općine Gračac [www.gracac.hr](http://www.gracac.hr).

**U Gračacu, 19. lipnja 2019. godine**

**HRVATSKI CRVENI KRIŽ**

**OPĆINSKO DRUŠTVO CRVENOG KRIŽA GRAČAC**

**RAVNATELJICA:**

**Mila Došen**